Diari Oficial de la Generalitat Valenciana


Sumari del DOGV 5201, del 17-02-2006 (2006/1385)

Notificació a la mercantil Boss Medical, SL, proposta de resolució Exp. ref. PC/1/8467 PG/JRG. Prohibició de contractar.
------------------------------------------------------------------------------------------------------------------------

### Dades del document

Número de DOGV
:   5201

Data del DOGV
:   17-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1385


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a la mercantil Boss Medical, SL, proposta de resolució Exp. ref. PC/1/7277 DH/JRG. Prohibició de contractar. [2006/X1385]  
D'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en haver-se intentat i no pogut practicar la notificació a l'interessat, es fa pública la notificació de la proposta de resolució de prohibició de contractar amb l'administració a la mercantil Boss Medical, SL, aprovada per la Junta Superior de Contractació Administrativa en data 20 de gener de 2006.  
Proposta de resolució del procediment per a declarar la prohibició de contractar amb l'administració i els seus efectes a la mercantil Boss Medical, SL, Ref. PC/1/9190 WT/JRG.  
Antecedents de fet  
Primer. La Direcció General de Recursos Econòmics de la Secretaria Autonòmica per a l'Agència Valenciana de Salut de la Conselleria de Sanitat, va iniciar l'expedient de contractació, concurs 323/2004, i amb data 20 d'octubre de 2004, el director general de Recursos Econòmics va dictar resolució per a la determinació de tipus i selecció de proveïdors, per a l'adquisició del .Subministrament de material general sanitari (sondes, drenatges, bosses, connexions i claus, tubs i filtres)., en la qual, entre altres empreses, es va seleccionar l'empresa Boss Medical, SL, per als lots que s'hi indicaven.  
Segon. El 21 d'octubre de 2004, es va firmar el contracte d'adopció de tipus i selecció de proveïdors amb l'empresa Boss Medical, SL, relatiu al .Subministrament de material general sanitari (sondes, drenatges, bosses, connexions i claus, tubs i filtres)., del CP. 323/2004, per al període comprés entre el 15 de novembre del 2004 fins al 16 de novembre del 2007.  
Tercer. El director general de Recursos Econòmics dictà el 10 de novembre de 2004 la resolució d'adjudicació, corresponent a les comandes que si és el cas es produïren durant el primer període (del 15 de novembre del 2004 fins al 16 de novembre del 2005), del concurs de referència, relatiu al .Subministrament de material general sanitari (sondes, drenatges, bosses, connexions i claus, tubs i filtres)..  
Quart. Amb data 12 de novembre de 2004, es va notificar la resolució d'adjudicació del primer negociat del C.P. 323/04, a l'empresa Boss Medical, SL, als efectes que dipositara la fiança definitiva per un import de 377,14 euros, sense que es realitzara este depòsit.  
Cinqué. El 2 de novembre de 2004, la Subdirecció General de Productes Sanitaris de l'Agència Espanyola de Medicaments i Productes Sanitaris va comunicar a la Direcció General de Farmàcia i Productes Sanitaris de la Conselleria de Sanitat, que Boss Medical, SL, que mancava de llicència sanitària prèvia de funcionament d'instal·lació per a la fabricació de productes sanitaris, podria estar fabricant i comercialitzant productes sanitaris de classe II-a o I estèrils (com tubs d'aspiració, cànules d'aspiració Yankahuer, línies de pressió per a hemodinàmica, circuits d'anestèsia, cànules per a traqueotomia, etc), que manquen del marcatge CE preceptiu, perquè realitzara les actuacions oportunes i informara si l'empresa seguia amb activitat en el sector de productes sanitaris.  
Una vegada realitzada visita d'inspecció el 19 de novembre del mateix any, es van confirmar els punts següents:  
1. L'empresa estava fabricant productes sanitaris sense posseir llicència sanitària prèvia de funcionament d'instal·lació atorgada per l'Agència Espanyola de Medicament i Productes Sanitaris.  
2. L'empresa estava comercialitzant els dits productes sense marcatge CE o amb marcatge CE indegut.  
3. L'empresa no havia comunicat estos productes al Registre de responsables de la comercialització de productes sanitaris (art. 14, RD 414/1996)  
4. L'empresa estava distribuint determinats productes sense el marcatge CE.  
Sisé. El director general de Recursos Econòmics va dictar l'1 de desembre de 2004 acord d'iniciació del procediment de resolució del contracte d'adopció de tipus i selecció de proveïdors amb l'empresa Boss Medical, SL, relatiu al .Subministrament de material general sanitari (sondes, drenatges, bosses, connexions i claus, tubs i filtres)., subscrit el 21 d'octubre del 2004, pels motius reflectits en l'apartat anterior, i li va concedir el tràmit d'audiència perquè en el termini de 10 dies, formulara les al·legacions i presentara els documents i les justificacions que estimara pertinents, i esta no ha fet dins del termini establit.  
Seté. El 21 de desembre de 2004, la directora de l'Agència Espanyola de Medicaments i Productes Sanitaris, va dictar acord d'iniciació del procediment per a la retirada del mercat dels productes sanitaris fabricats per l'empresa Boss Medical, SL, adoptant com a mesura provisional la seua immobilització i va ordenar el cessament de l'activitat de fabricació i la comercialització i posada en servici dels productes sanitaris fabricats fins a la data per eixa empresa.  
Vuité. El 17 de gener de 2005, el director general de Recursos Econòmics de la Secretaria Autonòmica per a l'Agència Valenciana de Salut de la Conselleria de Sanitat, va acordar resoldre el contracte de selecció de proveïdors i determinació de tipus relatiu al .Subministrament de material general sanitari (sondes, drenatges, bosses, connexions i claus, tubs i filtres) del C.P. 323/2004., subscrit el 21 d'octubre del 2004, amb l'empresa Boss Medical, SL, per causes imputables a esta, per l'incompliment dels aspectes següents:  
1. Fabricació de productes sanitaris sense posseir llicència sanitària prèvia de funcionament d'instal·lació atorgada per l'Agència Espanyola de Medicament i Productes Sanitaris.  
2. Comercialització dels dits productes sense marcatge CE o amb marcatge CE indegut.  
3. No comunicar estos productes al Registre de responsables de la comercialització de productes sanitaris (art. 14, RD 414/1996).  
4. Distribució de determinats productes sense el marcatge CE.  
Al mateix temps va acordar notificar a la Junta Superior de Contractació Administrativa esta resolució als efectes del que disposen els articles 20 i 21 del Text Refós de la Llei de Contractes de les Administracions Públiques, aprovat mitjançant Reial Decret Legislatiu 2/2000 de 16 de juny (en endavant TRLCAP)  
Nové. El 13 de juliol de 2005, l'Agència Espanyola de Medicaments i Productes Sanitaris, va dictar una resolució en la qual acorda elevar a definitives les mesures adoptades en l'acord d'iniciació i la retirada del mercat de tots els productes sanitaris fabricats per l'empresa Boss Medical, SL.  
Deu. La secretària de la Junta Superior de Contractació Administrativa va dictar, el 26 de setembre de 2005, acord pel qual s'iniciava el present procediment; notificat en legal forma i concedint-li un termini per a formular al·legacions, estes no han sigut presentades dins del termini i en la forma adient.   
Fonaments de dret  
Primer. Esta Junta Superior de Contractació Administrativa és competent per a iniciar i tramitar el present procediment per a la declaració de la prohibició de contractar amb l'administració pública en virtut del que disposa l'article 21 del TRLCAP, els articles 18 i 19 del seu reglament, aprovat per RD 1098/2001, de 12 d'octubre, i l'article 2.2 del Decret 79/2000, de 30 de maig, del Govern Valencià, pel qual es crea la Junta Superior de Contractació Administrativa de la Comunitat Valenciana.  
Segon. L'article 20 del TRLCAP regula les prohibicions de contractar amb l'administració, i disposa que en cap cas podran contractar amb ella les persones en qui concórreguen, entre altres, la circumstància següent:  
.c) haver donat lloc, per causa de la qual hagueren sigut declarats culpables, a la resolució ferma de qualsevol contracte subscrit amb l'administració..  
El director general de Recursos Econòmics de la Secretaria Autonòmica per a l'Agència Valenciana de Salut de la Conselleria de Sanitat, va acordar el 17 de gener de 2005, després de tramitar el procediment corresponent, resoldre el contracte de selecció de proveïdors i determinació de tipus relatiu al .subministrament de material general sanitari (sondes, drenatges, bosses, connexions i claus, tubs i filtres), del C.P. 323/2004., subscrit el 21 d'octubre del 2004, amb l'empresa Boss Medical, SL, per causes imputables a esta, per l'incompliment dels aspectes següents:  
1. Fabricació de productes sanitaris sense posseir llicència sanitària prèvia de funcionament d'instal·lació atorgada per l'Agència Espanyola de Medicament i Productes Sanitaris.  
2. Comercialització dels dits productes sense marcatge CE o amb marcatge CE indegut.  
3. No comunicar estos productes al Registre de responsables de la comercialització de productes sanitaris (art. 14, RD 414/1996).  
4. Distribució de determinats productes sense el marcatge CE.  
Esta resolució contractual, que és ferma, constituïx el supòsit fàctic previst en el precepte anteriorment transcrit, amb l'abast que més avant precisarem.  
Tercer. En un altre apartat del mateix article 20 del TRLCAP s'establix un altre supòsit en el qual tampoc podrà l'administració contractar amb la persona en qui concórrega la circumstància següent:  
.g) Haver incorregut en falsedat greu en facilitar a l'administració les declaracions exigibles en compliment de les disposicions d'esta llei o de les seues normes de desplegament..  
En el sobre núm. 1, documentació general administrativa, presentat per esta empresa a la licitació consten les declaracions de solvència tècnica i economicofinancera, en les quals s'afirma:  
.Estes instal·lacions, han sigut inspeccionades pel Ministeri de Sanitat i Consum, a través del seu inspector provincial de farmàcia i autoritzades amb data 5 de juny de 1998..  
Esta declaració és falsa, consta en l'expedient escrit de la subdirectora general de Productes Sanitaris de l'Agència Espanyola del Medicament de data 4 d'agost de 2005, on consta que l'empresa Boss Medical, SL, no ha comptat mai amb llicència sanitària prèvia de funcionament de la instal·lació com a empresa fabricant de productes sanitaris, d'acord amb els articles 100 de la Llei General de Sanitat i 5 del RD 414/1996, d'1 de març pel qual es regulen els productes sanitaris. En el mateix sentit el director general de Farmàcia i Productes Sanitaris de la Conselleria de Sanitat va confirmar en escrit de data 22 de novembre de 2004, que esta mercantil estava fabricant productes sanitaris sense posseir llicència sanitària prèvia de funcionament d'instal·lació.  
A més, en les mateixes declaracions presentades a l'administració per Boss Medical, SL, manifesta:  
.Esta empresa té marcatge CE en els seus productes, segons els requisits establits en la Directriu del Consell 93/42/CEE, de 14 de juny de 1993 sobre productes sanitaris, classificats com a classe 1 segons la regla núm. 1 de classificació, com ara instrumental, tubs de bulb, corrugats, de silicona, de làtex, fèrules digitals, circuits respiratoris, components per a circuits, contenidors per a biòpsies, etc...  
Esta declaració també és falsa, perquè tal com consta en la resolució contractual anteriorment transcrita i la resta de documentació que es troba en l'expedient, esta empresa:  
a) Ha comercialitzat productes sanitaris sense marcatge CE o amb marcatge CE indegut.  
b) No ha comunicat estos productes al Registre de responsables de la comercialització de productes sanitaris (art. 14, RD 414/1996).  
c) Ha distribuït determinats productes sanitaris sense el marcatge CE.  
Finalment, va presentar en el sobre 1, declaració responsable en què manifestava  
.No estar sotmesa la persona física o els administradors de la persona jurídica:  
en cap de les prohibicions de contractar previstes en l'article 20 del TRLCAP.....  
Però la veritat és que en este mateix sobre de la licitació estava presentant declaracions falses com hem exposat abans i a més esta empresa no tenia la suficient solvència tècnica per a poder contractar amb l'administració, tal com exposarem en el punt següent.  
Tots estos fets vulneren l'article 20 apartat g) del TRLCAP, amb els efectes i l'abast que més avant abordarem.  
Quart. En un altre apartat del mencionat article 20 del TRLCAP s'establix un altre supòsit en el qual tampoc podrà l'administració contractar amb la persona en qui concórrega esta altra circumstància:  
.k) ...no acreditar la suficient solvència ... tècnica.....  
Incomplix també el requisit de solvència tècnica, atés que l'empresa Boss Medical, SL, no ha comptat mai amb llicència sanitària prèvia de funcionament de la instal·lació com a empresa fabricant de productes sanitaris i no té les certificacions establides pels instituts o servicis oficials o homologats encarregats del control de qualitat i que acrediten la conformitat d'articles ben identificats amb referència a certes especificacions o normes, segons establix l'article 18. e) del TRLCAP.  
Cinqué. Basant-se en tot això es considera que Boss Medical, SL, ha contractat amb l'administració concorrent en les causes de prohibició previstes en els apartats c), g) i k) de l'article 20 del TRLCAP.  
Sisé. El TRLCAP, després de declarar nul·les de ple dret en l'article 22, les adjudicacions de contractes a favor d'empreses que no tinguen solvència i de les que es troben compreses en algun dels supòsits de l'article 20, disposa en l'article 21.2, que l'abast de la prohibició de contractar amb l'administració s'apreciarà tenint en compte l'existència de dol o manifesta mala fe de l'empresari i l'entitat del dany causat als interessos públics i no excedirà de cinc anys, amb caràcter general.   
A la vista de tot el que s'ha exposat fins ara, considerem que ha existit per part de Boss Medical, SL, manifesta mala fe, ja que s'ha presentat a una licitació amb l'administració pública i ha resultat adjudicatària sense tindre solvència tècnica i presentant declaracions falses.  
La gravetat d'esta actuació s'accentua ja que en tractar-se de productes sanitaris que s'utilitzen en la prestació de l'assistència sanitària, poden afectar l'ésser humà i suposar un risc per a la salut de les persones. En estar fabricats o comercialitzats sense control de les autoritats sanitàries, no queda garantida la seua qualitat i la seua utilització pot comprometre l'estat clínic, la salut i la seguretat dels ciutadans.  
Per tot això, es considera adequat que la prohibició de contractar amb l'administració arribe al màxim legal permés en estos casos per l'article 21.2 del TRLCAP que és de cinc anys.  
I basant-se en tot el que s'ha exposat, esta Junta Superior de Contractació Administrativa, proposa:  
Declarar la prohibició de contractar amb l'administració de la Generalitat Valenciana a l'empresa Boss Medical, SL, durant un període de cinc anys per concórrer-hi les circumstàncies dels apartats c), g) i k) de l'article 20 del TRLCAP.  
Que es notifique la present resolució, que no esgota la via administrativa, advertint-li que contra esta podrà presentar al·legacions, documents o les justificacions que estime pertinents en un termini màxim de quinze dies hàbils a partir de l'endemà de la notificació de la present resolució, d'acord amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La present proposta de resolució es dicta a l'empara de que disposa l'article 2.2 del Decret 79/2000, de 30 de maig, del Govern Valencià, pel qual es crea la Junta Superior de Contractació Administrativa de la Generalitat Valenciana i es regulen els registres oficials de Contractes i de Contractistes i Empreses Classificades de la Comunitat Valenciana i les garanties globals. L'òrgan competent per a declarar-la és el conseller d'Economia, Hisenda i Ocupació. Aprovat per la Junta Superior de Contractació Administrativa, en data 20 de gener de 2006.  
València, 20 de gener de 2006.. La secretària de la Junta: Margarita Vento Torres.